Ողջույն «Անի» համայնքի հարգելի՛ բնակիչներ: Իր ավարտին է մոտենում 2022 թվականը՝ թողնելով իրականացված և չիրականացված ծրագրեր, իղձեր և նպատակներ: Լարված և քաղաքականացված 2022 թվականը բոլորիս միասնության շնորհիվ թույլ տվեց, որ միասին ճանապարհենք այս տարին և նոր նպատակներով, հույսերով դիմավոենք 2023 թվականը:

Ցանկանում եմ առանձնահատուկ շնորհավորել, միևնույն ժամանակ շնորհակալություն հայտնել մեր մանկավարժներին, բուժաշխատողներին, ոստիկաններին, ԱԻՆ աշխատակազմին՝ մասնագիտական բարձր պատրաստվածության և կանոնակարգված ծառայություն մատուցելու համար:

2022 թվականին «Անի» համայնքն ունեցել է նաև սպորտային բազում հաջողություններ, մարզիկներ, ովքեր բարձր են պահել համայնքի անունը: Շնորհավորելով ձեզ՝ ցանկանում եմ, որ 2023 թվականին կրկնապատկեք, եռապատկեք ձեր հաջողությունները: Իհարկե չենք կարող խոսել հաջողությունների, ձեռքբերումների և առհասարակ կյանքի մասին՝ չհիշելով մեր անմահ հերոսներին, որոնց կյանքի և սխրանքի գնով ապրել և շարունակելու ենք ապրել և արարել. Խոնարհումս մեր անմահ հերոսներին:

Հատուկ շնորհակալություն եմ հայտնում Անի համայնքապետարանի ողջ անձնակազմին, որոնց հետ աշխատելով այս կարճ ժամանակահատվածում, թիմային աշխատանքի շնորհիվ գրանցեցինք բազում հաջողություններ. վստահ եմ մեր հաջողությունները շարունակվելու են 2023 թվականին:

Հարգելի՛ անեցիներ, համայնքում առկա բազմաթիվ խնդիրներ լուծելու և համայնքում բարեկեցիկ կյանք ապահովելու համար բոլորս միասնական և պատրաստական պետք է լինենք:

Կրկին անգամ շնորհավորում եմ բոլորիս Ամանորը, թող 2023 թվականը լինի խաղաղության և միասնության, հաջողությունների և նպատակների իրականացման տարի:

**ՇՆՈՐՀԱՎՈՐ ԱՄԱՆՈՐ ԵՎ ՍՈՒՐԲ ԾՆՈՒՆԴ**